62018TJ0585_INF
Üldkohtu (neljas koda) 10. veebruari 2021. aasta otsus –Şanli vs. nõukogu
(kohtuasi T-585/18)
Ühine välis- ja julgeolekupoliitika – Teatavate isikute ja üksuste vastu suunatud piirangud terrorismivastaseks võitluseks – Rahaliste vahendite külmutamine – Isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist – Hageja nime jätmine loetellu – Tühistamishagi ja kahju hüvitamise nõue – Vorminõuete rikkumine – Kodukorra artikli 76 punkt d – Vastuvõetamatus
1.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Vaidlustatud akti kindlaks tegemine – Hagiavalduses formaalse kindlakstegemise puudumine – Kindlakstegemine konteksti abil, milles see esitati – Vastuvõetavus
(ELTL artikkel 263; nõukogu otsus (ÜVJP) 2018/1084; nõukogu määrus 2018/1071)
(vt punktid 28, 30, 31, 33 ja 36)
2.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti- ja õigusväidetest – Abstraktne äramärkimine – Nõukogu või liidu kohtu kohustus taastada hageja väited ja argumendid – Puudumine – Vastuvõetamatus
(Üldkohtu kodukord, artikli 76 punkt d)
(vt punktid 38, 43 ja 44)
3.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Esimest korda repliigis sõnastatud kahju hüvitamise nõue – Vastuvõetamatus
(ELTL artiklid 268 ja 340; Üldkohtu kodukord, artikli 76 punktid d ja e)
(vt punktid 48–51)
Ese
Esiteks ELTL artiklil 263 põhinev nõue hagejat puudutavas osas tühistada nõukogu 30. juuli 2018. aasta otsus (ÜVJP), millega ajakohastatakse loetelu isikutest, rühmitustest ja üksustest, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4, ning millega tunnistatakse kehtetuks otsus (ÜVJP) 2018/475 (ELT 2018, L 194, lk 144), ning nõukogu 30. juuli 2018. aasta rakendusmäärus (EL) 2018/1071, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2018/468 (ELT 2018, L 194, lk 23), ning teiseks ELTL artiklil 268 põhinev nõue hüvitada nende aktide õigusvastasusest põhjustatud kahju.
Resolutsioon
1.
Jätta hagi vastuvõetamatuse tõttu läbi vaatamata.
2.
Mõista kohtukulud välja Dalokay Şanlilt.